da fr cs da da fr he en da da it de da da da da da da da da da pl da da da en da fy da de en da da hu da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
I virkeligheden laves waldorfsalat med bladselleri, men jeg har flere gange lavet det med andre rodfrugter og det fungerer rigtig fint. Jordskokker har en lidt nøddeagtig smag, hvilket er rigtig lækkert sammen med valnødder.
I denne version har jeg revet både jordskokker og æble, men hvis du gerne vil have lidt mere crunch, kan du blot skære begge dele i små tern.
Salaten er rigtig god sammen med retter med brun sovs; i går fik vi den til medisterpølse, men den dur også til julemaden, hvis man er til det.
Hvis man ikke er til bladselleri er denne salat et godt alternativ; personligt kunne jeg godt have fundet på OGSÅ at komme bladselleri i, da det knaser så dejligt – og i min verden smager godt. Grøntsagsskuffen bød dog kun på jordskokker i går, så vi måtte ‘nøjes’.
Waldorfsalat med jordskokker (4 salatglade personer)
100 g vindruer (blå eller grønne)
1½ dl cremefraiche eller græsk yoghurt
knap 1 tsk salt
Start med at røre dressingen sammen i bunden af en salatskål. Den skal være lige til den salte side, da jordskokkerne og de søde æbler godt kan bruge lidt salt.
Skræl jordskokkerne og æblerne og riv begge dele groft (du kan også skære dem i små tern). Pres en del af saften ud af det revne grønt, så salaten ikke bliver for sjappet. Vend jordskokker og æbler i dressingen. Hak valnødderne groft (jeg plejer egentlig bare at knuse dem i hånden) og pynt salaten med valnødder og vindruer skåret midt over.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.